Gjerstad kyrkje i Agder

Gjerstad kyrkje er ei langkyrkje i tre frå 1848 som ligg ved Gjerstad i Gjerstad kommune i Agder med utsyn over Gjerstadvatnet. Kyrkja har 500 sitjeplassar. Ho har to kyrkjeklokker, ei laga i Amsterdam i 1762 og ei frå Tønsberg i 1839. Kyrkja blei utforma av Christian Heinrich Grosch som ei bindingsverkskyrkje i basilikaform. Det har stått fleire kyrkjer på staden tidlegare, den eldste skriftlege omtalen av ei kyrkje ved Gjerstad er «Gerikstadir kirkja i Visidalir» i Aslak Bolts jordebok frå 1430-talet. Kyrkja blei restaurert i 2004, då ein tok tilbake mykje av den opphavlege utforminga. Prestegarden ligg sørvest for kyrkja og kyrkjegarden. Bilete frå kyrkja Kjelder Bakgrunnsstoff Gjerstad kyrkje i Agder i kulturminnesok.no, nettstaden til Riksantikvaren «Gjerstad kirke» ved nettstaden Norske kirkebygg «Gjerstad kirke, Gjerstad» ved nettstaden Kyrkjesøk